पाएं अपने शहर की ताज़ा ख़बरें और फ्री ई-पेपरडाउनलोड करें
जिले में एक तरफ कोरोना संक्रमण का तेजी ग्राफ बढ़ रहा है,तो मौत का कहर भी जारी है। जीएमसीएच में दो व नरकटियागंज कोविड डेडिकेटेड हेल्थ केयर में तीन की मौत हो गई। जबकि जीएमसीएच के एसोसिएट प्रोफेसर डॉ धर्मेंद्र प्रसाद की भी मौत इलाज के दौरान पटना में हो गई। 24 घंटे के अंदर आए कोरोना रिपोर्ट में 711 लोग पॉजिटिव आया है। वर्तमान समय में जीएमसीएच का आइसोलेशन वार्ड फूल गया है। जीएमसीएच के आइसोलेशन वार्ड में इलाज के दौरान लोगों की मौत हुई है, उसमें शहर के इंदिरा चौक निवासी 62 वर्षीय अरविंद कुमार व पूर्वी चंपारण जिले के मधुबनी निवासी 62 वर्षीय सकिना खातून शामिल है।
जबकि नरकटियागंज कोविड केयर सेंटर में शिकारपुर थाना के भतौड़ा निवासी 45 वर्षीय राजपति देवी, मानपुर थाना के 60 वर्षीय चंद्रिका राम व भिखनाठोरी निवासी 65वर्षीय दयानंद गुप्ता की मौत हो गई। जीएमसीएच के अधीक्षक डॉ प्रमोद कुमार तिवारी ने बताया कि जिन लोगों की मौत हुई है, सभी का आइसोलेशन वार्ड में इलाज चल रहा था। सभी का ऑक्सीजन लेबल कम था व उन्हें ऑक्सीजन पर रखा गया था। जिनकी मौत इलाज के दौरान हो गई। उन्होंने बताया कि जीएमसीएच के एसोसिएट प्रोफेसर डॉ. धर्मेंद्र प्रसाद ड्यूटी के दौरान कोरोना संक्रमित हो गये थे। उनका पटना में निजी अस्पताल में इलाज चल रहा था। जहां उनकी मौत हो गई।
रिकवरी रेट 62.5 फीसदी हुई, एहतियातन 153 कंटेनमेंट जोन बनाए गए
डीएम कुंदन कुमार ने बताया कि 24 घंटे के अंदर 711 लोगों का रिपोर्ट पॉजिटिव आया है। जिन लोगों का रिपोर्ट पॉजिटिव आया है, उनको होम आइसोलेशन में रखा गया है। मेडिकल किट उपलब्ध करा दी गई। मेडिकल टीम को निगरानी करने का निर्देश दिया गया है। वहीं, सीएस डॉ. अरुण कुमार सिन्हा ने बताया कि 362 लोग कोरोना से जंग जीतकर स्वस्थ हुए है। रिकवरी रेट 62.5 फीसदी है। एहतियातन 153 कंटेनमेंट जोन बनाए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva kas_Deva hin_Deva zho_Hant eng_Latn